Ший аргӏагӏа Йовлой Заьлмаха баркал аьлар Тимура мероприяти хьаелла аьнна ше вехарах, шийна цу турнирах хетар а аьлар. «Дог гӏоздоаккхаш хӏама да, – аьлар цо, – Парламента эгида кӏала гӏолла чакхйоалаш йола турнир кагирхошта юкъе хьаькъала спорт йоаржаяр алсамдоаккхаш хилар а из хьаькъале ловзар наха юкъе даржаш хилар а. Сага хьаькъал алсамдоаккх шахматаша, сага уйла кхоллама тӏаерзаю цар. Из спорт кхувшбоагӏарашта юкъе дегӏакхувла езаш хиларах догтийша ва со», – аьлар Заьлмаха ший къамаьл чакхдоаккхаш.